દાવોલ ગામના સ્વ. ખુશાલભાઈ ભાઈજીભાઇ પટેલ તથા કાશીબાના કુટુંબમાં પ્રથમ પુત્રરત્નમાં રમણભાઈનો જન્મ થયેલો. રમણભાઈમાં નાનપણથી જ ભક્તિભાવના બીજ રોપાયેલા. તેઓ નાનપણથી જ ભજનોની રચના કરતા તેમજ ભણવામાં હોંશિયાર હોવાથી નાનપણથી જ મધૂરી સુવાસ ફેલાવવા માંડેલી. તેઓએ એમ. એ., બી. એડ. સુધી અભ્યાસ કરી આણંદ જીલ્લાના ઓડ, ધર્મજ તથા નાવલીની માધ્યમિક શાળાઓમા ગુજરાતી શિક્ષક તરીકે ફરજ બજાવેલી. તેમણે આ શળાઓમા પણ સાક્ષર તરીકે નામના મેળવી હતી.